Toyota GR Yaris.
GR Yarisin voimansiirto.
**Toyota GR Yaris** on homologaatiota varten kehitetty malli rallin maailmanmestaruussarjan sääntöjen mukaisesti. Malli on esitelty tammikuussa 2020 Tokyo Auto Salon -messuilla. Autossa on neliveto ja 1,6-litrainen turboahdettu moottori, joka tuottaa 200 kW tehoa. Autossa on käytetty alumiinia keveyden vuoksi koripaneeleissa, takaluukussa ja konepellissä. Mallista esiteltiin kaksi versiota, RZ "First Edition" ja RZ "High-performance First Edition".

GR Yaris on kolmiovinen malli toisin kuin muut Yaris-mallit, jotka ovat viisiovisia. Autossa on myös muita eroja, kuten matalampi kattolinja sekä kolmiotukivarret takana tavallisen jousiripustuksen sijaan. Edessä on Yarisin (GA-B) rakenne ja takana on Corollan (GA-C) rakenne, joka mahdollistaa vetoakselit ja tasauspyörästön taakse. Edessä on MacPherson-pyöräntuenta, mutta geometria eroaa tavallisesta Yaris-mallista. Kaksois-kolmiotukivarret takana sallivat enemmän muutoksia pyöränkulmiin. GR Yaris on 90 millimetriä matalampi ja 55 millimetriä leveämpi tavalliseen Yarisiin verrattuna. Toyotan edustajan James Clarkin mukaan pääsuunnittelija Naohiko Saito toteutti autoon suurimman osan Tommi Mäkisen esittämistä toiveista. Toyotan johtaja Akio Toyoda osallistui Motomachin tehtaalla valmistettavan auton koeajoihin.

Vuonna 2021 Toyota ilmoitti mallin tuotannon jatkamisesta ainakin vuoteen 2023 suuren kysynnän vuoksi.

Tammikuussa 2024 Toyota esitteli autosta uuden version. Uudessa versiossa kolmisylinterisen turboahdetun moottorin teho on noussut 280 hevosvoimaan (206 kW) ja vääntöä on 390 Nm. Valinnaiseksi esiteltiin automaattivaihteisto ja sisusta on suunniteltu uudelleen. Autosta on esitelty rajoitetut erät "Ogier Edition" ja "Rovanperä Edition" -malleja, jotka on nimetty Sébastien Ogierin ja Kalle Rovanperän mukaan.

Kilpailuautot
-------------

Kilpailussa käytettävät mallit ovat Toyota GR Yaris Rally1 ja Toyota GR Yaris Rally2, jonka ennakoidaan tulevan rallikilpailuihin vuonna 2024.

Toyota on esitellyt konseptiauton GT3-luokkaan tarkoitetusta mallista.

Lisäksi autoa käytetään GR Yaris Rally Cup -sarjassa, jossa tieversiosta muokatut autot perustuvat kansallisen sarjan sääntöihin.

Lähteet
-------

1. 1 2  Toyota Premieres GR Yaris *global.toyota*.  10.1.2020. Viitattu 8.3.2023. (englanniksi)
2. 1 2  Chris Perkins: The GR Yaris Homologation Special Broke All of Toyota's Rules *roadandtrack.com*.  16.1.2020. Viitattu 8.3.2023. (englanniksi)
3. ↑  Toyota GR Yaris review – engine, gearbox and technical highlights *evo.co.uk*.  10.2.2023. Viitattu 3.7.2023. (englanniksi)
4. ↑  Máté Petrány: This Video Shows How Toyota’s CEO Drove Every Mule of The GR Yaris *thedrive.com*.  30.9.2020. Viitattu 8.3.2023. (englanniksi)
5. ↑  Toyota GR Yaris a hit. The production of an excellent hot hatch has been expanded *newsbeezer.com*.  28.7.2021. Viitattu 8.3.2023. (englanniksi)
6. ↑  World debut of the new Toyota GR Yaris at the 2024 Tokyo Auto Salon *media.toyota.co.uk*.  12.1.2024. Viitattu 16.1.2024. (englanniksi)
7. ↑  TOYOTA GAZOO Racing presents GR Yaris Special Editions inspired by its World Rally Champions *newsroom.toyota.eu*.  25.1.2024. Viitattu 25.1.2024. (englanniksi)
8. ↑  Rally Car *toyotagazooracing.com*. Viitattu 8.3.2023. (englanniksi)
9. ↑  Toyota to unveil Rally2 car in Japan *wrc.com*.  4.11.2022. Viitattu 8.3.2023. (englanniksi)
10. ↑  TOYOTA GAZOO Racing Unveils GR GT3 Concept and GRMN Yaris as Embodiments of Making Ever-better Motorsports-bred Cars *toyotagazooracing.com*.  14.1.2022. Viitattu 8.3.2023. (englanniksi)
11. ↑  Toyota announces theGR Yaris Rally Cup: the first single-make Italian championshipdedicated to the GR Yaris *acisport.it*.  22.2.2021. Viitattu 1.3.2024. (englanniksi)

Aiheesta muualla
----------------

* Kuvia tai muita tiedostoja aiheesta **Toyota GR Yaris** Wikimedia Commonsissa